IR-RAGĦAJJA SPIRITWALI TAL-PARROĊĊA 555 sena ta' storja II TTTTTTTTÀ Li ż-Żejtun għandu storja glorjuża mibnija fuq il-kuraġġ u l-qlubija, ma jista' jiċħdu ħadd. Li fir- raħal ta' Santa Katarina jinsab tempju li hu l-għaxqa ta' kull Żejtuni u ta' kull min huwa affaxxinat bl-arti hija ħaġa magħrufa wkoll. Iżda ftit huma dawk, inkluż ħafna Żwieten illi jafu min kienu r- ragħajja spiritwali li mexxew lill-parroċċa tagħna tul dawn l-aħħar 555 sena. Kont ili żmien sewwa ma nikteb u ħassejtni tassew onorat meta ġejt mistieden biex nikkon- tribwixxi kitba għall-magażin li s-Soċjetà tagħna tippublika fl-okkażjoni tal-festa. Bħala Żejtuni ma stajtx ma naċċettax biex nikteb dwar ir-raħal maħbub li fih ħadt l-ewwel nifs ta' ħajti. Hekk għażilt li nikteb dwar il-mexxejja spiritwali tal-parroċċa. Fis-sena 1436 insibu liż-Żejtun diġà magħdud bħala waħda mill-ewwel 10 parroċċi bil-W.R. Dun Pawl Branchel bħala l-ewwel kappillan maħtur minn Mons. Senatore de Mello. Dan baqa' jmexxi sas-sena 1492. Warajh insibu lill-onorabbli Czullo jew kif kien magħruf bħala Baldo. Huwa kien diġà kappillan taż-Żurrieq meta Mons. Paolo di Cavallerija għażlu bħala kappillan fejn dam sa l-1502. Bejn is-sena 1502 u 1522 insibu lill-W.R. Dun Anton Di Nicolaci li ġie maħtur minn Mons. Corseto. F'din is-sena Mons. Catagnano ħatar lill-Isqalli Dun Pietru Pannuzzo bħala kappillan iżda ġara illi fl-4 ta' Novembru ta' l-istess sena, Mons. Filippo Milliaccio prokuratur ta' l-istess Isqof wella din il-parroċċa għal tlett snin b'disat ewweiq fis-sena lil Dun Stiefnu Cublo. Il-Wisq Rev. Dun Girgor Saura maħtur minn Mons. Urries mexxa' lill-parroċċa bejn l-1525 u l- 1531. Sena wara Mons. Waltkirk għażel lil Dun Ġwann Mamo mis-Siġġiewi li baqa' jmexxi spiritwalment lill-parroċċa sa' l-1587. Kien fi żmien dan il-kappillan li bdew jinżammu r-reġistri, li wara kellhom jiġu meqruda mill-Mislem. Nhar is-7 ta' Frar 1587 Mons. Gargallo għażel lill-Kanonku Kapitolari Dun Mattew Burlo mill- Birgu. Dan il-kanonku ra lill-iben il-kbir taż-Żejtun, Ħaż-Żabbar, jinfired minnu fis-sena 1615 kif ukoll lill-iben il-fustani Ħal Għaxaq bid-differenza iżda, illi dan beda jiffunzjoni għalih waħdu wara l-mewt ta' Dun Mattew li ġrat fl-24 ta' Ottubru, 1626. Bejn din is-sena u l-1664 Dun Anton Micallef mis-Siġġiewi kien il-mexxej spiritwali li kien maħtur mill-Isqof Cagliares. Id-disa' kappillan kien iben iż-Żejtun fil-persuna ta' Dun Melchiorre Bonniċi maħtur fl-1664 minn Mons. Isqof Bueno. Fis-sena 1679 perċ ċeda postu lil ħuh Ugolin. Dun Melchiorre miet fid- 9 ta' Diċembru 1692. Ta' min wieħed isemmi hawn il-fatt illi ftit qabel ma miet, Dun Melchiorre kien preżenti għat-tqegħid ta' l-ewwel ġebla tat-tempju monumentali, opra tal-kbir Lorenzo Gafà. Dun Ugolin ħadem u stinka biex jara lil din l-akbar opra titwettaq, iżda ma kellux ix-xorti jaraha mitmuma, għaliex il-mewt ħasditu fl-10 ta' Jannar, 1712. Wara l-mewt ta' dan il-ħabrieki Żejtuni, il-Vigarju Manso ħatar lil Dun Anton Gafà, Bormliż, li dam imexxi l-parroċċa sa ma miet fl-24 ta' Lulju, 1733. Fis-sena 1734, Mons. Pawlu Alpheran De Bussan għażel lil Dun Lawrenz Mallia mill-Birgu, iżda f'inqas minn sentejn miet, preċiżament fl-4 ta' Ottubru, 1736. L-istess Alpheran ħatar lil W.R. Dun Patist Sagona mill-Belt Valletta fejn dam għal sitt snin meta miet fl-24 ta' April 1742. Floku l-istss Alpheran De Bussan għażel bħala kappillan lil Dun Franġisk Rossi mill-Belt Valletta, iżda lanqas laħaq rifes fiż- Żejtun, għaliex miet seba' xhur biss wara li ħa l-pussess nhar l-4 ta' Ġunju 1743, Dun Indri Xuereb mir-Rabat, jibqa' msemmi għaliex kien fi żmienu illi l-kappillan taż-Żejtun beda jilbes ir- rukkett u l-muzzetta għall-ewwel darba. Huwa miet fit-18 ta' Frar 1769. Ir-Rev. Dun Franġisk Maria Xuereb ġie magħżul kappillan mill-istess Papa Klement XIV, iżda nqalgħu bosta ntoppi u l-poplu rreżista l-preżenza tiegħu sakemm telaq lura lejn Ruma fejn miet fil-25 ta' Novembru 1801. Dun Giacomo Mikiel Tortella, Bormliż, li kien diġà kappillan ta' l- Imqabba, kien diġà vigarju ta' Xuereb. Huwa ħa l-pussess tal-parroċċa minn Mons. Labini fi Frar ta' l-1802. Fi żmien dan il-kappillan, iż-Żejtun ġie mgħolli għad-dinjità ta' belt mill-G.M. Ferdinand Hompesch. il-Belt Biland. Tortella miet fit-28 ta' April 1802. ' Il-W.R. Dr. Bertu Sant mill-Għargħur ħa l-pussess fit-8 t'Awissu 1802. Dan il-bravu saċerdot li kien ukoll avukat, laħaq kanonku tal-Katidral u miet bil-kolera fl-24 ta' Lulju 1837. Wara 4 snin bħala viċi kurat fil-parroċċa taż-Żurrieq, il-W.R. Dr. Pawlu Ellul minn Bormla, ingħata l-pussess ta' kappillan nhar l-4 ta' Marzu 1839. Fl-1861 laħaq kanonku tal-Katidral. Fit-22 ta' Diċembru, 1861,il-W.R. Dr. Vinċenzo Magri ħa l-pussess mill-Isqof Gaetano Pace Forno. Erba' snin wara dan laħaq Arċipriet tal-Katidral. Iż-Żebbuġi Dun Ġammari Tabone, diġà kappillan tal-Għargħur ħa l-pussess fit-18 ta' Mejju 1865 u fl-1888 sar kanonku tal-katidral. Mons. Konti Scicluna għażel lil W.R. Dr. Anton Psaila bħala kappillan ġdid. Il-pussess sar fil-31 ta' Awissu 1888. Fit-30 ta' Jannar 1889 ħarġet il-bolla li bija l-parroċċa tagħna kienet saret Arċipretali. Il-festa saret fit-12 ta' April ta' l-istess sena. Fi żmienu wkoll Mar- saxlokk infired minn ommu u beda jfendi għal rasu. Huwa miet fid-9 ta' Lulju 1920. Il-W.R. Dun Lawrenz Degabriele, Żejtuni, kellu l- unur li jkun l-ewwel Żejtuni li jsir Arċipriet. Kien diġà kappillan ta' Ħal Safi. Huwa ħa l-pussess nhar is-6 ta' Lulju, 1897. Huwa baqa' msemmi għall- ġenerożità tiegħu mal-foqra tant li miet bla sold. Fit-18 ta' Lulju 1914 laħaq kanonku kapitolari imma ma xtaqx jieħu l-unur li kienu tawh u għażel li jibqa' jmexxi lil raħal twelidu għalkemm kellu 72 sena. L- Isqof Caruana iżda għażel bħala koadjatur tiegħu lil Dun Paċifiku Mifsud mill-Mosta. Huwa laħaq Arċipriet fis-17 ta' Jannar, 1932 fejn baqa' sal-1947. Fit-18 t'Ottubru ta' l-istess sena Dun Emanuel Brin- cat ħa l-pussess bħala Arċipriet. Huwa kien għadda ż-żmien diffiċli tal-gwerra qalb il-poplu Senglean fejn ukoll kien twieled. Fi żmienu, il-parroċċa tagħna L-Arċipriet Degabriele kellha għadd ġmielu ta' saċerdoti ġodda. Fl-1954 laħaq kanonku tal-katidral u wara anke Arċipriet. Iż-Żejtuni Dun Mikiel Spiteri ħa l-pussess f'Awissu tas-sena 1954 fejn dam għal 8 snin meta laħaq kanonku tal-katidral. Huwa miet fl-1965. Fi żmienu ġie mibni ċ-ċentru parrokkjali li jinsab biswit il-knisja. Arċipriet ieħor Żejtuni kien Dun Pantaleone Orland. Huwa ħa l-pussess fis-17 ta' Frar 1963 u għal għaxar snin sħaħ kien kappillan ta' Marsaxlokk. Il- kappillan ta' Santa Luċija Dun Ġużepp Bugeja ħa l-pussess ta' Arċipriet fl-1978 u baqa' fil-kariga sa l-1985 meta ġie trasferit għall-par- roċċa ta' Stella (Ritratt: J. Vella) Maris. Żewġ Arċiprieti Żwieten waqt il-quddiesa pontifikali tal-festa ta' Santa Iċ-ċelebrant huwa l-ex-Arċipriet Mons. Mikiel Spiteri, filwaqt li l- il-W.R. Kan. Dun kon-ċelebrant huwa l-ex-Arċipriet Mons. Pantaleone Orland. Iċ-ċeremonier Ġużepp Theuma huwa l-mibki Dun Karm Galea. minn B'Kara ħa l- pussess ta' Arċipriet fl-1985. Huwa daħal b'ruħu u ġismu għax-xogħol fdat lilu u f'qasir żmien nistgħu ngħidu li ġibed is-simpatija tal-poplu. Fis-sena 1989 miet fid-dar tiegħu ġewwa ż-Żejtun fejn kien wera x-xewqali riedimut. Il-funeral li sarlu u li kien wieħed kommoventi għall-aħħar, se jibqa' mfakkar għal bosta snin. it-tmun tal-parroċċa, issa jinsab f'idejn il-W.R. Arċipriet Dun Karm Farrugia minn Ħal Qormi. Huwa ħa l-pussess f'Ġunju ta' l-1989. Aħna nawgurawlu minn hawn sodis- fazzjon fil-ħidma pastorali tiegħu għall-ġid tal-parroċċa tagħna. Triq St. Wistin, Żejtun.